gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en en en en en en en en gu en en en gu gu gu gu en en en en en en en gu gu en en en gu en en en en en ja en sk en gu en en en en fr en en en gu gu gu gu gu gu gu gu gu gu gu gu gu gu en gu en gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: પહેલાં તો મને થયું કે…. – મન્નુ શેખચલ્લી
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
[ 26 જાન્યુઆરીના રોજ અગાઉ ધરતીકંપ થયો હતો ત્યારે એના કરુણ પ્રસંગો પર તો ઘણા પુસ્તકો લખાયાં છે. પરંતુ આ વિશે રમૂજી લેખ લખ્યો છે શ્રી મન્નુભાઈ શેખચલ્લીએ તેમના પુસ્તક ‘હવામાં સૂરસૂરિયાં !’માં, જે અત્રે પ્રસ્તુત છે. આજના ‘રક્ષાબંધન’ પર્વની સૌ વાચકમિત્રોને શુભકામનાઓ.]
જો કે આવા બધા આંકડાઓ ભેગા કરવાથી શું સિદ્ધ થાય તેની અમને ખબર નથી, પણ અમને લાગે છે કે આવો સર્વે કર્યો હોય તો આપણને એવી એક ચોંકાવનારી માહિતી જરૂર મળત કે ગુજરાતના 99.2 ટકા લોકો 26મી જાન્યુઆરીની સવારે એવું જ કંઈક કરી રહ્યા હતા જેને 26મી જાન્યુઆરી સાથે કોઈ નિસ્બત નહોતી ! પરંતુ સિરિયસલી, આવો સર્વે કરવો જરૂરી એટલા માટે છે કે દરેકે દરેક જણને કહેવું જ હોય છે કે તે વખતે તેઓ શું કરતા હતા. ખાસ કરીને બહેનોને. છેક કેનેડાથી ફોન આવ્યો હોય તો પણ સામેવાળાના ડૉલરની ચિંતા કર્યા વિના આપણી મમ્મીઓ, માસીઓ અને ભાભીઓએ ટોટલ ડિટેઈલમાં કહેવાનું જ હોય કે, ‘હાય હાય હું તો છે ને ટીવી જોતાં જોતાં શાક સમારતી’તી ! અને એકદમ ધડધડ થવા મંડ્યું ને, તે મને તો એમ કે આપણા ધાબા ઉપર વિમાન આયું ! બોલો !’ પુરુષો જોકે એક બીજા સાથે વાતો કરતા હોય ત્યારે પહેલાં ખબરઅંતર પૂછે, પછી ક્યાં કેટલાં મકાન પડ્યાં અને કેવું નુકશાન થયું તેની વાત કરે પછી ભુજ, અંજાર, ભચાઉ, રાપર એવાં જેટલાં નામો આવડતાં હોય તેની વાત કરે, સરકારી તંત્ર કેટલું નીંભર છે તેની ચર્ચાઓ કરે… અને છેવટે કહે, ‘હું તો તે વખતે દાઢી કરતો હતો ! આવું થયું કે તરત હું તો ભાગ્યો. છેક નીચે ઊતરી ગયો પછી ખ્યાલ આવ્યો કે રેઝર તો હજી મારા હાથમાં જ છે !’ ટૂંકમાં, ‘હું શું કરતો હતો’ એ વાત કરવાની બધાને ગમે છે. એ જ વાત વારંવાર કરવાની પણ બધાને ગમે છે.
તમે નહીં માનો, પણ ધરતીકંપ થયો તે વખતે ધરતીકંપ થયો એવી કોઈને ખબર જ નહોતી પડી ! તમે તો એ પણ નહીં માનો કે ધરતીકંપ થયો ત્યારે ધરતીકંપ જ થયો છે તેવી ખબર આખા ગુજરાતમાં માત્ર અમને જ પડી હતી ! પણ શું કરીએ ? અમે જ્યારે લોકોને કહીએ છીએ કે, ‘જે વખતે ધરતીકંપ થયો ને, તે વખતે પહેલાં તો મને થયું કે સાલું, આ તો ધરતીકંપ થતો લાગે છે !!’ તો બધા અમારી સામે એવી રીતે જોયા કરે છે કે જાણે અમે કોઈ પ્રાણી હોઈએ ! કારણ કે ધરતીકંપ થાય ત્યારે ધરતીકંપ જ થાય છે એવી ખબર તો ગાયો અને કૂતરાંઓને જ પડતી હોય છે.
ખેર, અમારા એક મિત્ર બહુ હિંમતવાળા છે. તેમનો કિસ્સો સાંભળવા જેવો છે. ‘હું તો યાર, ઘરમાં એકલો જ હતો. મેં કીધું, ચા પીએ. એટલે ગૅસ પર ચા મૂકેલી. થોડી વારમાં બધું ધડધડ થવા માંડ્યું એટલે મને તો એમ કે નીચે પેલા ગટરખાતાવાળા રોડમાં ડ્રીલિંગ કરતા હશે. પણ પછી બધા કહે કે બોસ, નીચે ઊતરો. આ તો ધરતીકંપ છે. એટલે આપણે તો બધાની જોડે નીચે આઈ ગ્યા. પછી બધું પતી ગયું એટલે મેં કીધું બોસ, હવે તો ઉપર જવાય ને ? ગૅસ પર મારી ચા ઉકળતી હશે ! બધા કહે અલા, ના જવાય. પણ યાર ખાલીખોટો ગૅસ બાળવાનો શું મતલબ, હેં ? એટલે હું તો તરત જ ઉપર ગયો. ચા થઈ ગઈ હતી એટલે આપણે તો ગાળીને ટેસથી પીધી ! એક રકાબી તો પી ગયો. પછી બીજી વાર રકાબીમાં ચા કાઢી ત્યારે ખ્યાલ આવ્યો કે બોસ, આપણે તો ધરતીકંપવાળી ચા પીધી !’ લો, કરો વાત ! ધરતીકંપવાળી ચા અને ધરતીકંપ વિનાની ચાના સ્વાદમાં શું ફેર હોય ? પણ એ ભાઈનું કહેવું એમ છે કે, સવાલ સ્વાદનો નથી, હિંમતનો છે. ધરતીકંપવાળી ચા પીવામાં હિંમત જોઈએ બોસ !
બીજા એક ભાઈ તો આનાથી યે વધારે હિંમતવાળા છે. મને કહે, ‘મણિનગરમાં એક જ મિનિટમાં એક સોલ્લીડ સોદો પતાયો ! ત્યાં આગળ એક ચાર માળનું બંધ પડેલું બિલ્ડિંગ હતું. એના માલિકને મેં કહ્યું, બોલો આ ચાર માળનું બિલ્ડિંગ ચાલીશ લાખમાં આપવું છે ? પેલા ભાઈ હજી કંઈ બોલે એટલામાં તો બધું હલવા માંડ્યું. મેં તરત કીધું, ચાલો, હવે આ ત્રણ માળનું બિલ્ડિંગ ત્રીસ લાખમાં આપવું છે ? અચ્છા, બે માળનું બિલ્ડિંગ વીસ લાખમાં ? લો, હવે એક માળનું બિલ્ડિંગ દસ લાખમાં આપો છો ?….. સારું હવે તો કહો, આ પ્લોટ આપવો છે પાંચ લાખમાં ? કાટમાળ કઢાવવાની જવાબદારી મારી !!….. બિલ્ડિંગના માલિક તો એવા ડઘાઈ ગયેલા કે ડોકું, હલાઈને હા પાડી દીધી. બોલો, એક જ મિનિટમાં પેલાને ચાલીશ લાખ પરથી પાંચ લાખ પર લઈ આયો ને ? આને કહેવાય સોદો !’
અમારો એક ભાણિયો રાજકોટથી અમારી ખબર કાઢવા આવ્યો હતો. મને કહે, ‘મન્નુભાઈ હવે તમને શું કઉં ? રાજકોટમાં તો કાંઈ ધરતીકંપ થાય એવું જ નો’તું. જી કાંઈ થ્યું છે ઈ મારા લીધે જ થ્યું છે !’
હું ચમક્યો, ‘શું કહે છે ભાણા ?’
‘મામા કોઈને કે’તા નંઈ, નંઈતર પોલીસવાળા મને પકડી જાશે.’
‘હા ભાઈ, પણ તેં શું કર્યું એ તો કહે ?’ અમે હવે ઉત્તેજિત થઈ ગયા હતા કે અમારા ભાણિયાએ એવું તો શું પરાક્રમ કર્યું હશે કે આખા રાજકોટમાં ધરતીકંપ થઈ ગયો ?
‘આમ તો મામા, ખાસ કાંઈ નો થ્યું હોય એવું જ લાગે.’ અમારા ભાણિયાએ વાત માંડી, ‘તે દિ સવારના અમે બધા ક્રિકેટ રમતા તા. ઓલો શામજીકાકાનો ચંદુ મેચિસ બોલ લયાયવો તો. મને ક્યે તને બોલિંગ કરતાં આવડ છ ? મેં કીધું મારી બોલિંગ તું ખમી નંઈ હકે, આ તો મેચિસ બોલ છે, ક્યાંક ડાચું-બાચું નો ભાંગી જાય ! તો ક્યે જાજા હવે, તારી બોલિંગમાં આપણે સિક્સર મારવી ! મેં કીધું લે, પકડ બેટ અને ઊભો રયે હાંમે. પછી મેં કચકચાવીને રનિંગ કરીને એક ઈન સ્વીંગર નાંખ્યો. ચંદુડાએ તો અટ્ટગટ્ટે બેટ ઘુમાયવું. પણ બેટનો ને બોલનો સંગમ થઈ ગ્યો, એટલે સીધી બાઉન્ડ્રી વાગી ગઈ ! ચંદુડો તો મંડ્યો દાંત કાઢવા ! મને ચડી રીસ ! મેં કીધું હવે ઊભો રયે નેકસ્ટ બોલમાં કલીન બોલ્ડ નો કરું તો મારું નામ નંઈ. પણ રનપ લેવા જાતો તો ને ત્યાં મને વિચાર આયવો કે આને કલીન બોલ્ડ કરવા હારું યોરકર નાંખીશ ને ક્યાંક આ વખતે ય બેટનો ને બોલનો સંગમ થઈ ગ્યો તો ? એટલે મેં કીધું હાળાને બાઉન્સર જ ઠપકારું ! રનપ લઈને મેં તો એવો કચકચાવીને બાઉન્સર માયરો કે બોલ જમીન પર પટકાતાની હાર્યે જ ધરતી ધ્રૂજવા મંડી ! સોસાયટીમાંથી બધા ઘરની બાર આવી ગ્યા. ને ઓલ્યો ચંદુડો તો જાય નાઠો ! બધા પૂછે કે લ્યા હું થ્યું ? મેં કીધું કાંઈ નંઈ, આ તો મેં બંપર નાંયખો એમાં આખું રાજકોટ હલી ગ્યું સે ! પણ મારી વાત કોઈ માને જ નંઈ ? પછી ટીવી પર ન્યૂઝ આયવા ત્યાં કનફમ થ્યું ! તો ય હજી ઈ લોકો તો એમ જ હમજે છે કે રાજકોટમાં ભૂકંપ થ્યો છે ! મામા, આપણે કાંઈ ડંફાસ નથી મારતા પણ એટલું જ કઈ છીં કે ભલે રાજકોટમાં ભૂકંપ થ્યો, પણ જો મેં ઓલ્યો બાઉન્સર નો માયરો હોત તો આજે જેટલું નુકશાન થ્યું છે એટલું નો થાત !’
અમને તો સમજ જ ન પડી કે ભાણાને શાબાશી આપવી કે સાંત્વન આપવું. મૂળ પહેલેથી જ અમારો સ્વભાવ એવો છે કે બધાની વાતો સાંભળવી, કોઈને કંઈ કહેવું નહીં. એટલે અમે તો અસંખ્ય લોકોની ધરતીકંપ વખતની વાતો અસંખ્ય વાર સાંભળી છે.
Email This Article ·  Print This Article ·  Save article As PDF ·   Subscribe ReadGujarati
« Previous નિવૃત્તિ એ લાલબત્તી નથી – સુધીરભાઈ મહેતા
તરતાં શીખ્યો – સાને ગુરુજી (અનુ. અરુણા જાડેજા) Next »
આ પ્રકારનું અન્ય સાહિત્ય:
ભાડેથી મળશે – વિનોદ ભટ્ટ
(‘જનકલ્યાણ’ સામયિકના ફેબ્રુઆરી, ૨૦૧૬ના અંકમાંથી સાભાર) ભાડૂતી માણસો તો આજથી દોઢસો-બસો વર્ષ અગાઉ પણ મળતા – ખાસ કરીને મરણ વખતે ખોટું-ખોટું રડનાર, પોક મૂકનાર અને છાજિયાં લેનારા. જેમણે ‘રૂદાલી’ ફિલ્મ જોઈ છે તેમને આ હકીકતની ખબર છે. પછી સમાજ સુધરતો ગયો ને મરણ પાછળ રોવા-કૂટવા તેમ જ કાણ-મોકાણનો રિવાજ અસ્ત પામ્યો એટલે ખોટું-ખોટું રોનારાંઓનો ધંધો પડી ભાગતાં તેમને સાચું રડવાના દિવસો ... [વાંચો...]
વિશ્વના અમર હાસ્ય પ્રસંગો – પી. પ્રકાશ વેગડ
એકવાર સંત કબીર ગંગાકિનારે પોતાનો લોટો ધોઈ રહ્યા હતા. એવામાં કેટલાક બ્રાહ્મણો પાણી પીવા માટે ત્યાં પહોંચ્યા. એ લોકોને નદીમાં નમીને ખોબે ખોબે પાણી પીતા જોઈને કબીરે કહ્યું : ‘મહારાજ ! આ લોટો લો અને આરામથી જલ પીઓ.’ કબીરના એ શબ્દો તેમને અપમાનજનક લાગ્યા. એક બ્રાહ્મણે ગુસ્સે થઈને કહ્યું : ‘તને અક્કલ છે કે નહિ ? તારા અપવિત્ર લોટા વડે તું ... [વાંચો...]
ચાલતા રહો, હસતા રહો, ચા પીતા રહો – રતિલાલ બોરીસાગર
(‘અખંડ આનંદ’ સામયિકના ઓક્ટોબર-નવેમ્બર – ૨૦૧૬ના દીપોત્સવી વિશેષાંકમાંથી સાભાર) મારા એક સ્નેહી શહેરના જાણીતા ફિઝિશિયન છે – ડૉ. મુકુલ ઓઝા. મારું હૃદય ચાલતું રહે – ધીમે કે ઝડપથી નહિ, પણ માપસર ચાલતું રહે એ માટે આ ડૉક્ટર સ્નેહીનું માર્ગદર્શન મેળવતો રહું છું. થોડા દિવસ પહેલાં એમની પાસે જવાનું થયું ત્યારે એ એક દર્દીને સલાહ આપી રહ્યા હતા. એમણે વાતવાતમાં આરોગ્ય માટેનું ... [વાંચો...]
8 પ્રતિભાવો : પહેલાં તો મને થયું કે…. – મન્નુ શેખચલ્લી
August 2, 2012 at 8:24 am
વાહ વાહ!સવારના પોરમાં મોંમાં દાંત-કંપ થઈ ગ્યો!
August 3, 2012 at 5:14 am
Earthquack was really very dangerous…sometimes we can not do anything or beyond our capcity to do anything during big problems like this ..that time atleast we can laugh …at least give little bit happniess to people..
August 3, 2012 at 7:09 am
મનુ શેખચલ્લિ ના લેખ મજાકરાવિ દે .તેવા હોય હાસ્યલેખકો ગુજરાતિ મા વધે તે સારુ
August 3, 2012 at 9:38 pm
મે જે સાભળ્યો તો એ કિસ્સો કંઈક આવો હતોઃ
આ અમારો (રાજેશ)રાજ્યો, મંદીરમા શિવલિન્ગના દર્શન કરવા ગયોતો
અને શિવલિન્ગ હલવા માડયુ તો રાજ્યો સમ્જ્યો કે શિવજી પ્રસ્ન્ન થઈ ગયા…..
પણ આતો ધરતીકંપને લીધે…
Mukund P. Bhatt says:
August 31, 2012 at 3:39 pm
‘Manubhai’ Shri Lalit Lad Sahebni hasyarachanao kharekhar manava jevi hoy chhe. Hun dar Guravare ‘Gujarat Samachar’ ma emno lekh vanchavanu chukto nathi.
September 6, 2012 at 8:55 am
બહુ દિવસે સરસ હાસ્ય લેખ વાન્ચ્યો……. હસી હસી ને પેટ દુખી ગયુ….. સારુ છે કે આવો બાઉન્સર અમદાવાદ મા ન પડ્યો…..!!!!!!
આભાર લલિત ભાઇ…. આટ્લુ હસાવવા બદલ…..!!!!!
November 7, 2012 at 2:17 pm
બહુ સરસ મજા આવિ.
November 7, 2012 at 2:19 pm
GOOD HAVE A NICE JOCKS
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
tia: સત્ય ઘટના પર આધારીત વાર્તા હમેશા હૃદયસ્પર્શી હોય છે...
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
Yogesh pandya: I m writter yogesh pandya..u hv read my...
Mahendra kumar, Babariya Dubai: Thought provoking article.
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.